ΓΡΑΠΤΗ ΕΡΩΤΗΣΗ P-1399/01

υποβολή: Charles Tannock (PPE-DE) προς την Επιτροπή

(2 Μαΐου 2001)

Θέμα: Προστασία της αλιείας

Μπορεί η Επιτροπή να αναφέρει πόσοι επιθεωρητές αλιείας είναι επιφορτισμένοι με την επιθεώρηση των αλιευμάτων σε καθένα από τα παρακάτω κράτη μέλη, διευκρινίζοντας συγχρόνως που είναι η έδρα τους και ποια μέτρα έχει λάβει για να εξασφαλίσει την τήρηση των σχετικών κοινοτικών κανονισμών από τους αλιευτικούς στόλους όλων των κρατών μελών:

- Δανία

- Γαλλία

- Ιρλανδία

- Ιταλία

- Πορτογαλία

- Ισπανία

- Μεγάλη Βρετανία

Απάντηση του κ. Fischler εξ ονόματος της Επιτροπής

(30 Μαΐου 2001)

Αναφερόμενος στις πληροφορίες που ζητήθηκαν σχετικά με το πλήθος επιθεωρητών αλιείας στα κράτη μέλη όπως ζητείται στην ερώτηση, η Επιτροπή διαβιβάζει κατευθείαν στο αξιότιμο μέλος του Κοινοβουλίου και στη γραμματεία του Κοινοβουλίου τα σχετικά αριθμητικά δεδομένα.

Η Επιτροπή θα διατηρούσε επιφυλάξεις σε απλές συγκρίσεις των αριθμητικών δεδομένων για κάθε κράτος μέλος. Πρέπει να ληφθούνπόψη πλήθος άλλοι παράγοντες όπως η διάρθρωση του εθνικού συστήματος ελέγχου, περιλαμβανόμενου του είδους αρμοδιοτήτων ελέγχου αλιείας (πλήρους ή μερικού ωραρίου), του τύπου αλιείας προς έλεγχο καθώς και κατά πόσον η αλιείαπόκειται στο συνολικό επιτρεπόμενο αλίευμα (TAC) και σε ποσόστωση καθώς επίσης ο τρόπος απονομής και διαχείρισης εκ μέρους των οικείων κρατών μελών των TAC και ποσοστώσεων.

Τα αριθμητικά δεδομένα που δίδονται στο παράρτημα αντιπροσωπεύουν τα πλήθη επιθεωρητών αλιείας που επιτρέπεται να συμμετέχουν σε επιθεωρήσεις εκφόρτωσης. Στη Δανία, τη Γαλλία, την Ιρλανδία, την Ιταλία και το Ηνωμένο Βασίλειο οι επιθεωρητές αυτοί έχουν μονίμως τη βάση τους κατά μήκος της ακτογραμμής, κατά κύριο λόγο στους σημαντικότερους από άποψη αλιείας λιμένες. Στην Πορτογαλία οι εθνικοί επιθεωρητές αλιείας έχουν τη βάση τους στη Λισσαβόνα, οπότε εκτελούν τις αποστολές τους για επιθεώρηση εκφορτώσεων από την πρωτεύουσα. Στην Ισπανία ορισμένοι από τους εθνικούς επιθεωρητές αλιείας επίσης έχουν τη βάση τους στη Μαδρίτη ενώ οι περισσότεροι από αυτούς έχουν αποσπαστεί σε αντιπροσωπείες από την κεντρική κυβέρνηση στις παράκτιες αυτόνομες κοινότητες.

Το θέμα των μέτρων των λαμβανόμενων από την Επιτροπή για την εξασφάλιση πλήρους συμμόρφωσης προς τους κοινοτικούς κανόνες αλιείας είναι τέτοιων διαστάσεων ώστε δεν είναι δυνατόν να αντιμετωπιστεί συνολικά σε μία απάντηση σαν την παρούσα. Οι επιθεωρητές της Επιτροπής εκτελούν συνεχώς επαληθεύσεις σε όλα τα κράτη μέλη στο πλαίσιο των διατάξεων του άρθρου 29 του κανονισμού (ΕΚ) αριθ. 28847/93, της 12ης Οκτωβρίου 1993, για τη θέσπιση συστήματος ελέγχου της Κοινής Αλιευτικής Πολιτικής(1). Προκειμένου να περιγραφούν εκτενέστερα οι περιστάσεις στα διάφορα κράτη μέλη όσον αφορά την επιτήρηση της αλιείας, την επιθεώρηση και την παρακολούθηση, καθώς και κατά τις διατάξεις του άρθρου 35 του προαναφερθέντος κανονισμού, η Επιτροπή σκοπεύει ναποβάλει κατά τους προσεχείς μήνες έκθεση στο Συμβούλιο και το Ευρωπαϊκό Κοινοβούλιο με αντικείμενο την παρακολούθηση τηςλοποίησης της Κοινής Αλιευτικής Πολιτικής. Η εν λόγω έκθεση θα περιέχει ειδικότερα αξιολόγηση της σχετικής αποτελεσματικότητας των διάφορων εθνικών και περιφερειακών αρχών ελέγχου στα κράτη μέλη.

(1) ΕΕ L 261 της 20.10.1993.